**ПРОТОКОЛ № 24**

Днес, 26.03.2017г. в гр. Пловдив, Международен Панаир – гр. Пловдив, Палата № 7, бул. „Цар Борис Обединител“ № 37 се проведе заседание на Районна избирателна комисия (РИК) 17 – Пловдив област. Заседанието се откри в 14:00 часа от председателя на комисията – г-н Илиан Иванов. Присъстват 9 членове на РИК 17 Пловдив област, налице е изискуемия от ИК кворум за провеждане на заседанието.

Председателят предложи заседанието да се проведе при следния дневен ред:

**Последен № 275-НС/26.03.2017г.**

|  |  |  |
| --- | --- | --- |
| **№** | **МАТЕРИАЛИ ЗА ЗАСЕДАНИЕТО:** | **ЧЛЕН НА РИК** |
| **1.**  **2.**  **3.**  **4.**  **5.**  **6.** | **Проект на решение относно:** Жалба с вх. № 24/26.03.2017г. от Светлозар Янков – кандидат за народен представител от КП „Обединени патриоти – НФСБ, Атака и ВМРО“, постъпила в Районна избирателна комисия – Пловдив област, относно нарушение на ИК и накърняване на доброто име на кандидат за народен представител на сайта на [www.plovdiv-online.com](http://www.plovdiv-online.com).  **Проект на решение относно:**Поправка на Решение № 268-НС/26.03.2017г. и Решение № 277-НС/26.03.2017г. за извършени промяни в съставите на СИК **в община Родопи, община Стамболийски,** област Пловдив за произвеждането на избори за народни представители, насрочени за 26 март 2017г.  **Проект на решение относно**:Жалба от Павел Гимишев – кандидат за народен представител от Реформаторски блок – Глас народен  **Проект на решение относно:** жалба от Александра Берданкова – упълномощен представител на КП БСП за България  **Проект на решение относно:** Жалба с вх. № 27/26.03.2017г. постъпила по електронната поща в Районна избирателна комисия – Пловдив област, относно извършена агитация на територията на две секции в община Кричим.  **Проект на решение относно**:Жалба с вх. № 28/26.03.2017г. от Енко Найденов – упълномощен представител на КП „БСП за България“, постъпила в Районна избирателна комисия – Пловдив област относно агитационни материали, поставени в гр.Асеновград в близост до входа на сгради, в които се помещават секционни избирателни комисии. | **ИИ**  **ИИ**  **ИИ**  **ИИ**  **ИИ**  **ИИ** |
| **т.7** | Разни | **ИИ** |

Проектът на дневен ред с допълнението беше подложен на поименно гласуване и резултатите от него са както следва:

|  |  |  |
| --- | --- | --- |
|  | **Членове на РИК** | **Гласуване** |
| 1. | Илиан Руменов Иванов | ЗА |
| 2. | Ваня Костадинова Костадинова | ОТСЪСТВА |
| 3. | Иванка Тодорова Милева | ЗА |
| 4. | Айтен Сали Салим | ОТСЪСТВА |
| 5. | Елена Владиславова Кинаева | ЗА |
| 6. | Елена Георгиева Караманова-Захариева | ЗА |
| 7. | Диана Илиева Дишлиева | ЗА |
| 8. | Йордан Янкулов Дамбулев | ОТСЪСТВА |
| 9. | Милена Иванова Калинова | ОТСЪСТВА |
| 10. | Добромир Запрянов Кузманов | ЗА |
| 11. | Иван Милков Кърчев | ЗА |
| 12. | Семиха Юсеин Яшар | ЗА |
| 13. | Стоян Николов Янаджиев | ОТСЪСТВА |
| 14. | Валя Иванова Кръстанова | ЗА |
| 15. | Ангел Николаев Господинов | ОТСЪСТВА |
| 16. | Антон Желязков Карагачлиев | ОТСЪСТВА |
| 17. | Людмила Иванова Андонова | ОТСЪСТВА |

Дневният ред се прие от РИК 17 – Пловдив област с мнозинство от присъстващите с 9 гласа „ЗА”.

Предложението бе прието с мнозинство от присъстващите с 9 гласа „ЗА“.

**По т.1** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** Жалба с вх. № 24/26.03.2017г. от Светлозар Янков – кандидат за народен представител от КП „Обединени патриоти – НФСБ, Атака и ВМРО“, постъпила в Районна избирателна комисия – Пловдив област, относно нарушение на ИК и накърняване на доброто име на кандидат за народен представител на сайта на [www.plovdiv-online.com](http://www.plovdiv-online.com).

**РЕШЕНИЕ**

**№ 276- НС  
Пловдив Област, 26.03.2017г.**

**ОТНОСНО:** Жалба с вх. № 24/26.03.2017г. от Светлозар Янков – кандидат за народен представител от КП „Обединени патриоти – НФСБ, Атака и ВМРО“, постъпила в Районна избирателна комисия – Пловдив област, относно нарушение на ИК и накърняване на доброто име на кандидат за народен представител на сайта на [www.plovdiv-online.com](http://www.plovdiv-online.com).

С вх. № 24/26.03.2017г. /10,57ч./ от входящия регистър на жалбите и сигналите на РИК 17 е постъпила жалба от Светлозар Янков – кандидат за народен представител от КП „Обединени патриоти – НФСБ, Атака и ВМРО“, с която се сочи, че в пловдивския сайт [www.plovdiv-online.com](http://www.plovdiv-online.com) е публикуван материал със снимка на кандидата и заглавие: „Осъдиха кандидат-депутат за фашистка пропаганда“. С оглед обстоятелството, че информацията е отпреди 12 години жалбоподателят твърди, че е накърнено доброто му име в обществото като лидер на ПП ВМРО в Карлово, общински съветник и кандидат за народен представител.

В съответствие с чл.200, ал.2, т.2 от ИК и т.52.2 от Решение № 4171-НС/01.02.2017г. на ЦИК, при нарушаване на правилата от доставчиците на медийни услуги жалбата се подава до районната избирателна комисия по седалището на доставчика, когато същият има лицензия или регистрация с регионален или местен обхват. В конкретната хипотеза сайтът се управлява от „ЦУМ“ ЕООД, което бе потвърдено при направена от председателя на РИК 17 справка при проведен телефонен разговор с г-н Баев – едноличен собственик на капитала. В Търговския регистър са вписани седалище и адрес на управление на едноличното търговско дружество: гр.Пловдив 4004, р-н Южен, ул. „Крушево“ № 12, ет. 4. Поради горното Районната избирателна комисия 17 – Пловдив област счита, че компетентна да се произнесе е РИК по седалище на доставчика на медийни услуги, а именно – Районна избирателна комисия 16 – Пловдив град.

Поради изложеното и на основание чл. 72, ал. 1, т. 1 и т. 20, чл.200, ал.2, т.2 и ал.3 от Изборния кодекс и в съответствие с т.52.2 и т.52.3 от Решение № 4171-НС/01.02.2017г. на ЦИК, Районната избирателна комисия 17 – Пловдив област,

**Р Е Ш И:**

1. ОСТАВЯ БЕЗ РАЗГЛЕЖДАНЕ жалба с вх. № 24/26.03.2017г. от Светлозар Янков – кандидат за народен представител от КП „Обединени патриоти – НФСБ, Атака и ВМРО“, постъпила в Районна избирателна комисия – Пловдив област, относно нарушение на ИК и накърняване на доброто име на кандидат за народен представител на сайта на [www.plovdiv-online.com](http://www.plovdiv-online.com).
2. Препраща по компетентност жалба с вх. № 24/26.03.2017г. от Светлозар Янков – кандидат за народен представител от КП „Обединени патриоти – НФСБ, Атака и ВМРО“ на Районна избирателна комисия 16 – Пловдив град.

Настоящото решение може да бъде обжалвано пред Централната избирателна комисия.

**По т.2** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** Поправка на Решение № 268-НС/26.03.2017г. и Решение № 277-НС/26.03.2017г. за извършени промяни в съставите на СИК **в община Родопи, община Стамболийски,** област Пловдив за произвеждането на избори за народни представители, насрочени за 26 март 2017г.

**РЕШЕНИЕ   
№ 277-НС  
Пловдив Област, 26.03.2017г.**

**ОТНОСНО:** Поправка на Решение № 268-НС/26.03.2017г. и Решение № 277-НС/26.03.2017г. за извършени промяни в съставите на СИК **в община Родопи, община Стамболийски,** област Пловдив за произвеждането на избори за народни представители, насрочени за 26 март 2017г.

Тъй като предложените лица фигурират в регистрите на РИК 17- Пловдив област за застъпници или в списъците на упълномощените представители на политически партии и коалиции

на основание чл. 72 от Изборния кодекс, Районната избирателна комисия 17 – Пловдив област

**Р Е Ш И:**

**Отказва извършването на исканите промени на СИК на територията на РИК 17- Пловдив област, а именно:**

исканата промяна в секция **172600036** – **община Родопи:**

* *за освобождаване на* Дамяна Иванова Райкова от длъжност зам.-председател и *назначаване на*  ЯНА ДИНКОВА ЧОЛАКОВА с ЕГН \*\*\*\*\*\*\*\*\*\* на длъжност зам.-председател;

исканата промяна в секция **172600052** – **община Родопи:**

* за *освобождаване на* Радка Запрянова Тинкова от длъжност член и *назначаване на*  МИЛЕНА БОЯНОВА ПЕТРОВА с ЕГН \*\*\*\*\*\*\*\*\*\* на длъжност член;

исканата промяна в секция **174100008** – **община Стамболийски:**

* за *освобождаване на* Боян Стефанов Стоянов от длъжност член и *назначаване на* РИЛКА СТОЯНОВА ГЕНОВА с ЕГН \*\*\*\*\*\*\*\*\*\* на длъжност член;

**Отказва назначаването в секция № 172600037 – с. Първенец, община Родопи, на Светла Данчева Асенова с ЕГН \*\*\*\*\*\*\*\*\*\* на длъжност член.**

**Освобождава Силвия Емилова Минчева, с ЕГН \*\*\*\*\*\*\*\*\*\* от длъжност член в секция № 172600037 – с. Първенец, община Родопи.**

**По т.3** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** Жалба от Павел Гимишев – кандидат за народен представител от Реформаторски блок – Глас народен

**РЕШЕНИЕ   
№ 278-НС   
Пловдив Област, 26.03.2017г.**

ОТНОСНО: жалба от Павел Гимишев – кандидат за народен представител от Реформаторски блок – Глас народен

На 26.03.2017г. в РИК 17 Пловдив област на електронната поща е постъпил сигнал от Павел Гимишев кандидат за народен представител от Реформаторски блок – Глас народен. Същият е заведена в регистъра с вх. № 25/26.03.2017г. и е публикувана в електронния публичен регистър на жалбите и сигналите. В сигнала са наведени твърдения, че между членове на СИК в гр. Карлово се е провел разговор след приключване на изборния ден , всеки представител да си брои преференциите за отделните кандидати. В сигнала не е посочено в кои секции са назначени членовете на СИК, за да се установи по категоричен начин, че такъв разговор се е състоял. При извършена проверка от страна на РИК в няколко СИК на произволен принцип не се констатира извършване на състава на твърдяното нарушение. Въпреки това, РИК 17 Пловдив област намира, че членовете на СИК следва да са запознати с Методическите указания, приети с Решение № 4371-НС от 1 март 2017 г. на ЦИК, като за същото им е дадено изрично писмено указание при разваването на книжата и материалите на 25.03.2017г.

Ето защо и освен гореизложеното и с оглед преодоляване на всякакво съмнение, следва да се укаже на всички СИК на територията на община Карлово да спазват стриктно Методическите указания на ЦИК. Поради което и на основание чл. 72, ал. 1, т. 1, т. 20 и т. 29 от ИК Районна избирателна комисия

**РЕШИ**

УКАЗВА И ЗАДЪЛЖАВА всички членове на СИК на територията на община Карлово да спазват стриктно Методическите указания на ЦИК, приети с Решение № 4371-НС от 1 март 2017 г. на ЦИК, като при наличието на предпочитание (преференция) членът на СИК, който държи бюлетината, оповестява на глас за кой кандидат е предпочитанието. Членовете на СИК, които записват предпочитанията (преференциите) върху бланката-чернова, ги отразяват, като ограждат (зачертават) първото число на първия ред, започвайки от № 1, и продължават във възходящ ред, без да изпускат числа до изчерпване на предпочитанията (преференциите) за този кандидат.

Настоящото решение може да бъде оспорено пред Централната избирателна комисия в тридневен срок  от обявяването му.

**По т.4** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** жалба от Александра Берданкова – упълномощен представител на КП БСП за България.

**РЕШЕНИЕ   
№ 279-НС   
Пловдив Област, 26.03.2017г.**

ОТНОСНО: жалба от Александра Берданкова – упълномощен представител на КП БСП за България

На 26.03.2017г. в РИК 17 Пловдив област на електронната поща е постъпила жалба от Александра Берданкова, относно нарушение в СИК 1, гр. Съединение. Обжалват се действията на Тодор Червенаков, който агитирал гласоподавателите да гласуват за определена политическа партия – ПП ГЕРБ. При извършена проверка от страна на РИК не се установи да е изпълнен състава на твърдяното нарушение. Въпреки това, следва да се укаже, че членовете на СИК, че съгласно чл. 93 ИК при изпълнение на своите функции са длъжностни лица по смисъла на Наказателния кодекс, както и че същите не могат да носят отличителни знаци на партия, коалиция или инициативен комитет, а също и да участват в предизборна агитация в предизборния и в изборния ден.

Ето защо и освен гореизложеното и с оглед преодоляване на всякакво съмнение, следва да се укаже на всички СИК на територията на община Съединение да спазват стриктно Методическите указания на ЦИК, приети с Решение № 4371-НС от 1 март 2017 г. на ЦИК. Поради което и на основание чл. 72, ал. 1, т. 1, т. 20 и т. 29 от ИК Районна избирателна комисия

**РЕШИ**

УКАЗВА И ЗАДЪЛЖАВА всички членове на СИК на територията на община Съединение да спазват стриктно Методическите указания на ЦИК, приети с Решение № 4371-НС от 1 март 2017 г. на ЦИК. При изпълнение на своите функции членовете на СИК са длъжностни лица по смисъла на Наказателния кодекс, както не могат да носят отличителни знаци на партия, коалиция или инициативен комитет, а също и да участват в предизборна агитация в предизборния и в изборния ден.

Настоящото решение да се изпрати незабавно на общинска администрация гр. Съединение, която да снабди СИК с със същото.

**По т.5** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** Жалба с вх. № 27/26.03.2017г. постъпила по електронната поща в Районна избирателна комисия – Пловдив област, относно извършена агитация на територията на две секции в община Кричим.

**РЕШЕНИЕ**

**№ 280-НС  
Пловдив област, 21.03.2017г.**

ОТНОСНО: Жалба с вх. № 27/26.03.2017г. постъпила по електронната поща в Районна избирателна комисия – Пловдив област, относно извършена агитация на територията на две секции в община Кричим.

С вх. № 27 от 26.03.2017г. /12:15 ч./ от входящия регистър на жалбите и сигналите на РИК 17 е постъпила жалба от Леман Шефкет Хасан, в качеството й на пълномощник на Коалиция „Обединение ДОСТ“. Към сигнала е приложено нотариално заверено пълномощно от Лютви Ахмед Местан и Орхан Ахмедов Исмаилов. В жалбата се твърди, че в двора на НУ “Св.св. Кирил и Методий“ в гр. Кричим, където се намират секции № 173900005 и № 173900009 се провежда агитация в полза на ПП „ДПС“ от Файредин Мустафов Шерифов като представител на ПП ДПС, като се твърди, че същият заплашвал избирателите, че за тях ще има неблагоприятни последици, ако не гласуват за партия „ДПС“ като същият стигал и до физическа саморазправа. За случая били уведомени органите на МВР, като на място се е явил патрулен екип, но същият не предприел действия по преустановяване на „изборните нарушения“.

По същото време в РИК 17 е получен сигнал по телефона от Бедрие Търмазова, която е подала сигнал относно същото нарушение от същото лице.

Мястото - НУ “Св.св. Кирил и Методий“ в гр. Кричим бе посетено от Валя Кръстанова и Ангел Господинов – членове на РИК 17. За резултатите от проверката, членовете на РИК са изготвили писмен доклад. Същите са разговаряли с полицай Димитър Атанасов Атанасов – от РУП Стамболийски, който заявил, че е станал свидетел на междуличностен конфликт между Файредин Мустафов Шерифов и бащата на Бедрие Търмазова. Служителят на МВР категорично отрече да се е провеждала агитация да се гласува в подкрепа на ПП „ДПС“. Напротив, твърди се за провокативно поведение на роднината на Бедрие Търмазова. Представители на СИК № 173900009 заявяват, че не се станали сивдетели на изборни нарушения или агитационна дейност от страна на Файредин Шерифов.

Поради това, че не са установени нарушения на Изборния кодекс и с оглед изложеното и на основание чл. 72, ал. 1, т. 1 и т. 20 от Изборния кодекс, Районната избирателна комисия 17 – Пловдив област

**Р Е Ш И :**

ОСТАВЯ БЕЗ РАЗГЛЕЖДАНЕ сигнал с вх. № 27 от 26.03.2017г. /12:15 ч./ от входящия регистър на жалбите и сигналите на РИК 17 е постъпила жалба от Леман Шефкет Хасан, в качеството й на пълномощник на Коалиция „Обединение ДОСТ“ и устен сигнал от Бедрие Търмазова.

Настоящото решение може да бъде обжалвано пред Централната избирателна комисия в тридневен срок  от обявяването му.

**По т.6** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно:** Жалба с вх. № 28/26.03.2017г. от Енко Найденов – упълномощен представител на КП „БСП за България“, постъпила в Районна избирателна комисия – Пловдив област относно агитационни материали, поставени в гр.Асеновград в близост до входа на сгради, в които се помещават секционни избирателни комисии

**РЕШЕНИЕ**

**№ 281- НС  
Пловдив Област, 26.03.2017г.**

**ОТНОСНО:** Жалба с вх. № 28/26.03.2017г. от Енко Найденов – упълномощен представител на КП „БСП за България“, постъпила в Районна избирателна комисия – Пловдив област относно агитационни материали, поставени в гр.Асеновград в близост до входа на сгради, в които се помещават секционни избирателни комисии.

С вх. № 28/26.03.2017г. /12,40ч./ от входящия регистър на жалбите и сигналите на РИК 17 е постъпила жалба от Енко Найденов – упълномощен представител на КП „БСП за България“, относно наличието на агитационни материали /плакати на ПП „ГЕРБ“, КП „Обединени патриоти“, КП „Да България“ и КП „Реформаторски блок – Глас народен“/, разположени в близост до входа на ОУ „Отец Паисий“, гр.Асеновград, където се помещават СИК 029, 030, 031, 032, 033, 034 и 038; както и агитационни материали /2 бр. плакати на ПП „ГЕРБ“ за кандидат за народен представител Христо Грудев/ в близост до входа на ОУ „Христо Ботев“, гр.Асеновград, където се помещават СИК 020, 021, 022 и 023.

При извършена проверка от Ваня Костадинова – зам.-председател и от Милена Калинова – член на РИК 17, бе потвърдено наличието на агитационни материали /плакати/ на разстояние по-малко от 50 метра от входа на двете сгради, в които се помещават гореизброените секционни избирателни комисии.

Съгласно нормата на чл.184, ал.1 от Изборния кодекс се забранява в изборния ден и до приключване на гласуването поставянето на агитационни материали на партии и коалиции в изборните помещения, както и на разстояние по-малко от 50 метра от входа на сграда, в която е разположено такова помещение, което изискване в случая, видно от резултатите на извършената проверка, е нарушено. По силата на чл.184, ал.2 от ИК секционните избирателни комисии, при установяване наличието на такива материали, незабавно ги отстраняват – при необходимост със съдействието на кмета или кметския наместник и на органите на Министерство на вътрешните работи.

С оглед изложеното и на основание чл. 72, ал. 1, т. 1 и т. 20 и чл. 184, ал.1 и ал.2 от ИК, Районната избирателна комисия 17 – Пловдив област,

**Р Е Ш И:**

1. РАЗПОРЕЖДА секционните избирателни комисии, помещаващи се в сградите на ОУ „Отец Паисий“, гр.Асеновград и ОУ „Христо Ботев“, гр.Асеновград, НЕЗАБАВНО да премахнат агитационните материали /плакати/, разположени на разстояние по-малко от 50 метра от входа на сградите, при необходимост със съдействието на Общинска администрация – Асеновград и на органите на МВР.
2. Настоящото решение да се изпрати незабавно на Общинска администрация - Асеновград, която да снабди секционните избирателни комисии по т.1 със същото.

Настоящото решение може да бъде обжалвано пред Централната избирателна комисия.

**т.7** Разниот дневния ред докладва Илиан Иванов – председател на РИК 17 Пловдив

Разни – докладва се кореспонденция.

Поради изчерпване на дневния ред заседанието бе закрито в 14:15 часа.

**ПРЕДСЕДАТЕЛ: ………………………..**  
**ИЛИАН РУМЕНОВ ИВАНОВ**

**ЗАМ. – ПРЕДСЕДАТЕЛ:……………………**

**ИВАНКА МИЛЕВА**

**ПРОТОКОЛЧИК-ПРЕБРОИТЕЛ: …………………..**

**СПИСЪК ОТ ПОИМЕННО ГЛАСУВАНЕ НА РЕШЕНИЯ,**

**ВЗЕТИ С ПРОТОКОЛ № 24/ 26.03. 2017г.**

|  |  |  |  |  |  |  |  |
| --- | --- | --- | --- | --- | --- | --- | --- |
| ***РИК 17/№ Решение*** | ***276*** | ***277*** | ***278*** | ***279*** | ***280*** | ***281*** | ***ЗАБЕЛЕЖКА:*** |
| И. Иванов | ЗА | ЗА | ЗА | ЗА | ЗА | ЗА |  |
| В. Костадинова |  |  |  |  |  |  | ОТСЪСТВА |
| Ив. Милева | ЗА | ЗА | ЗА | ЗА | ЗА | ЗА |  |
| А. Салим |  |  |  |  |  |  | ОТСЪСТВА |
| Ел. Кинаева | ЗА | ЗА | ЗА | ЗА | ЗА | ЗА |  |
| Ел. Караманова | ЗА | ЗА | ЗА | ЗА | ЗА | ЗА |  |
| Д. Дишлиева | ЗА | ЗА | ЗА | ЗА | ЗА | ЗА |  |
| Йорд. Дамбулев |  |  |  |  |  |  | ОТСЪСТВА |
| М. Калинова |  |  |  |  |  |  | ОТСЪСТВА |
| Д. Кузманов | ЗА | ЗА | ЗА | ЗА | ЗА | ЗА |  |
| Ив. Кърчев | ЗА | ЗА | ЗА | ЗА | ЗА | ЗА |  |
| С. Яшар | ЗА | ЗА | ЗА | ЗА | ЗА | ЗА |  |
| Ст. Янаджиев |  |  |  |  |  |  | ОТСЪСТВА |
| В. Кръстанова | ЗА | ЗА | ЗА | ЗА | ЗА | ЗА |  |
| Анг. Господинов |  |  |  |  |  |  | ОТСЪСТВА |
| Ант. Карагачлиев |  |  |  |  |  |  | ОТСЪСТВА |
| Л. Андонова |  |  |  |  |  |  | ОТСЪСТВА |
| **ОБЩО „ЗА“** | **9** | **9** | **9** | **9** | **9** | **9** |  |
| **ОБЩО „ПРОТИВ“** | **0** | **0** | **0** | **0** | **0** | **0** |  |
| **ОБЩО ГЛАСУВАЛИ** | **9** | **9** | **9** | **9** | **9** | **9** |  |

Настоящият списък с поименно гласуване на решенията на РИК 17 Пловдив област е неразделна част от Протокола.

*Легенда: „ЗА“, „ПРОТИВ“ (ПР);в графа „Забележки“ се отбелязват присъствието на членовете по време на гласуване, гласувания с особено мнение и т.н.*

**ПРОТОКОЛЧИК:**

**Ивайло Ковачев**

Настоящият списък с поименно гласуване на решенията на РИК 17 Пловдив област е неразделна част от Протокола.

*Легенда: „ЗА“, „ПРОТИВ“ (ПР);в графа „Забележки“ се отбелязват присъствието на членовете по време на гласуване, гласувания с особено мнение и т.н.*